lv de lv id lt lv fr lv ru az lv lv lv en lv en lv id lv lv lv fr lv nl lv fr ca lv lv en en lv lv lv es lv en en id lv fr nl fr ca en en lv eo lv lv lv en lv hbs_lat nb nl eo lv id lv lv es tr uk es en id lv lv lv lv sk lv lv lv lv lv lv lv en lv en id io lv lv lv lv lv lv id en id lv lv lv lv es lv id lv lv lv lv id en id cs lv lv lv lv es lv lv zh fi it lv es fr lv tr en lv da en lv lv lv lv lv en lv lv lv lv lv lv lv lv lv ceb lv lv lv lv lv en lv lv lv lv lv lv lv lv lt fr lv lv de sk en sk hbs_lat lv lv sk hbs_lat uk en en lv id es es en lt lv lv
Pirmie iespaidi: BMW X3 xDrive20d jeb auto, ar kuru viss ir kārtībā
Latvijā Viedokļi Bizness Pasaulē Sports Motors Apkārt pasaulei Izklaide Virtuves stāsti Sieviete
Latvijā Ārvalstīs Viedokļi Satiksme Kriminālziņas
Basketbols Motoru sports Futbols Cīņas sports Hokejs Vieglatlētika Teniss Citi sporta veidi
Atklājumi Ceļojumi Kosmoss Klimats Vēsture
Attiecības Pieredzes Laiks sev Mode
Auto jaunumi Ceļš un likums Ceļmalas stāsti Motocikli Garāža
Recepšu izlases Padomi Recepšu kolekcijas Interesanti Fotoreceptes
Pirmie iespaidi: BMW X3 xDrive20d jeb auto, ar kuru viss ir kārtībā
2018. gada 1. marts 00:03
Foto: Ingars Tenis, TVNET
1999.gadā BMW izlaida X5 un lika pamatus premium SUV segmentam. Tas ātri vien pildījās gan ar citu ražotāju izstrādātajiem sports utility vehicle automobiļiem, gan arī pašu BMW radītajiem X modeļiem, no kuriem par X5 mazo brālīti uzskatāms X3. Tam nupat veikta modernizācija, un to tad arī lūkojām, kas tādu auto kā Volvo XC 60, Audi Q5 un Range Rover Evoque konkurentam arsenālā.
KNAB rosina sākt kriminālvajāšanu pret četrām personām "ZM nekustamie īpašumi" lietā
LHF brīdina Lietuvas hokeja komandas
Koalīcija atbalstījusi papildu energoatbalstu iedzīvotājiem un uzņēmumiem
Izjumā atklāti vēl divi masu kapi ar simtiem līķu, paziņo Zelenskis
Džordža Meloni sola atjaunot Itālijas cieņu un lepnumu
"VEF Rīga" pārbaudes spēlē pieveic Mazura trenēto Tartu komandu
Foto: Ingars Tenis, TVNET
BMW ir viens no tiem ražotājiem, kas atturas no kardinālām izmaiņām, veicot savu modeļu paaudžu maiņu. Tas galvenokārt tādēļ, lai pārlieku nesatrauktu konservatīvos pastāvīgos klientus un fanus, kā arī saglabātu savu identitāti. Tas gan nenozīmē, ka izmaiņas ārējā izskatā un salonā nenotiek. Tieši otrādi -
izmaiņu ir krietns pulks, taču tās ir neuzkrītošas un tādēļ pamanāmas tikai tad, ja veco un jauno X3 noliek blakus.
Skatā no priekšas dizaina eksperti noteikti pamanīs, ka jaunākais X3 ir ieguvis jaunu zīmolam raksturīgo radiatora režģa «nieru» formas interpretāciju. Tās abi segmenti ir jūtami lielāki nekā iepriekš, un abās pusēs atrodas nedaudz mazāka izmēra galveno lukturu bloki, kuros tradicionālās eņģeļu acis tagad vairs nav pilnīgi apaļas. Vienlaikus aizmugurē uzstādīti modernāki LED lukturi, bet profilā BMW X3 ir ieguvis slaidākas formas, zemāku logu līniju un jumta līniju kā universālim, kā dēļ
jaunais vidējās klases SUV automobilis izskatās dinamiskāks par modeli pirms modernizācijas.
Tāds tas arī ir gaitas īpašību ziņā, jo izsvarojums starp asīm ir iegūts ideāls - 50:50.
Gaumes jautājums, bet manuprāt veiktās izmaiņas X3 tikai nākušas par labu. Pie tam būtiski, ka ikviens var izvēlēties starp trim automobiļa noformējuma variantiem. xLine būs vairāk detaļu, kas pasvītro X3 piederību SUV klasei, Luxury Line akcentus liek uz izsmalcinātību, savukārt M Sport kā jau M Sport bagātinās automobili ar sportiskiem dizaina akcentiem un pēc izvēles arī atbilstošu tehniku.
Foto: Ingars Tenis, TVNET
Foto: Ingars Tenis, TVNET
Pirmais, ko cilvēks meklē BWM automobiļa salonā, ir premium sajūta. Tā ir tā
sajūta, ka esi iekāpis nevis kaut kādā bobikā, bet mašīnā, par ko nāksies maksāt vairāk.
Demo mašīnā tāda noteikti ir un būs arī X3 bāzes modelī. Lielākā atšķirība - ja rocība ļauj, tad X3 var būt ne mazāk digitāls kā piektā sērija, proti, ar adaptīvu ekrānu instrumentu paneļa analogu ciparnīcu vietā, krāsainām projekcijām uz priekšējā stikla un multimediju sistēmu ar žestu atpazīšanu. Tā dabā izpaužas kā, piemēram, apļu zīmēšana ar pirkstu gaisā, lai mainītu radio skaļumu - pa kreisi klusāk, pa labi - skaļāk.
Taču tā ir tikai jaunāko tehnoloģiju aisberga redzamā daļa. X3 ir iebūvēta SIM karte, kas to faktiski visu laiku tur tiešsaistē un noderēs, kad nepieciešama ārkārtas palīdzība vai speciālista padoms, kā arī pie vajadzības internetam pieslēgt 10 mobilās ierīces. X3 var būt autopilots, kas gan vēl neprot pilnībā pārņemt mašīnas vadību un brēc, ja rokas atlaistas no stūres pārāk ilgi, balss asistents, plašas savienojamības iespējas ar iOS un Android ierīcēm, dažādi tiešsaistes pakalpojumi, telefonu bezvadu uzlāde utt., u.t.jpr.
Foto: Ingars Tenis, TVNET
Kopumā X3, lai gan uzskatāms par tādu kā vidējo bērnu X modeļu saimē, ir plašs auto ar ērtu aizmugurējo sēdekli, kur droši vien var ne tikai sēdēt. Piedevām
auto ir diezgan universāls, jo ar izmantojamām piecām sēdvietām tā bagāžnieka tilpums ir 550 litri,
bet nolokot atzveltnes paplašinās līdz 1600 litriem. Tātad X3 faktiski ir viens gluži praktisks universālis ar paaugstinātu klīrensu un caurgājību. Bet, ja salīdzina ar modeļa tuvākajiem radiniekiem, tad 3. sērijas Gran Turismo universālim attiecīgie izmēri ir 520 un 1600 litri, X4 atpaliek ar 500 un 1400 litriem, bet X5 ir pārāks ar 620 un 1870 litriem.
Kas vēl par salonu? Visi slēdži un pogas ir ērti aizsniedzamā attālumā, tā ka nav bažu, ka kāds varētu būs noslinkojis, domājot par ergonomiku. Tehnoloģiju ir daudz un automobiļi kļūst aizvien sarežģītāki, arī caur iDrive sistēmu pieejamās funkcijas tiek izkārtotas aizvien vairāk un vairāk līmeņos. Taču tas ir laika jautājums, līdz varēs ātri uzšķirt BMW X3 lietošanas pamācību, nomainīt fona apgaismojumu vai ieslēgt režīmu, kas centrālajā ekrānā rāda konkrētajā brīdī izmantotos zirgspēkus un ņūtonmetrus. Atliek vien iekāpt, pieregulēt sēdekli, stūri un braukt. Un tas šim auto padodas labi.
Foto: Ingars Tenis, TVNET
Foto: Ingars Tenis, TVNET
BMW vārds izsenis asociējas ar sportisku braukšanu, dinamiskām gaitas īpašībām. Izmēģinātais xDrive20d ar 190 zirgspēku dīzeļdzinēju nav nekāda raķete, taču ir gana dinamisks, labi izolēts (par papildu maksu pat var uzstādīt akustiskos priekšējos stiklus, kas papildina jau tā labo salona izolāciju un aiztur ārējos trokšņus), kā arī komfortabls. Tas nav apvidus auto un arī nav vieglā mašīna, bet gan
automobilis, ar kuru vajadzības gadījumā un saprāta robežās var nobraukt no ceļa ar cietu segumu.
Tas ir auto, kurš uz ceļa ielāpiem nedreb kā veikala vitrīna septiņu magnitūdu zemestrīcē, taču arī neslīd pa Gaisa tiltu, it kā tas būtu spoguļa klāts.
X3 ar standarta balstiekārtu ir saturīgs auto, kam par spīti paaugstinātam klīrensam (20,4 cm) piemīt precīza vadāmība, kā arī labi kontrolētas virsbūves svārstības. Citiem vārdiem, jaunais X3 tāpat kā priekšgājējs ir saprātīgs auto ar komfortabli sportiskām gaitas īpašībām un par cenu, ko stipri ietekmēs izvēles aprīkojuma sarakstā savilktie krustiņi.
Jāpiebilst, ka bez X3 xDrive20d vēl pieejami X3 xDrive30d, īpaši niknais X3 M40i ar 360 zirgspēkiem, X3 xDrive30i un X3 xDrive20i, kuram paredzēta arī aizmugures piedziņas versija sDrive20i, taču BMW to nepiedāvās Eiropā. Latvijas tirgum domāto modeļu cenu lapā gan ir iekļauts 150 zirgspēku sDrive18d.
Auto apskati & testi
Krievija mobilizācijas laikā no civiliedzīvotājiem varēs atsavināt dažādus transportlīdzekļus
Policija aizturējusi Eksporta ielas apkārtnes mašīnu dedzinātāju
VIDEO "Ieraudzīju policiju un palielināju ātrumu, jo nobijos!" Uz ceļa Jelgava-Iecava aptur "lidojošu" šoferi
Iļģuciemā aptur vairākkārt redzeslokā nonākušu transportlīdzekļa vadītāju bez tiesībām
Saņemot izsaukumus uz satiksmes negadījumiem, VUGD nereti saskaras ar iedzīvotāju bezatbildību
Melnā statistika: astoņos mēnešos uz Latvijas ceļiem 48 bojāgājušie. Kādi ir galvenie iemesli?
VIDEO Kā Valsts policija ķer steidzīgos šoferus? Ceļu policijas reida aizkulises
VIDEO Raidījums pēta dīvainu veidojumu uz Čaka ielas, ko daudzi šoferi ignorē
Degvielu visbiežāk zog Rīgas reģionā
VIDEO Eksporta ielas piromāns turpina uzdarboties. Iedzīvotāji dzīvo bailēs par savu auto likteni
VIDEO Juglas ielā kreisas pagrieziens uz Murjāņu ielu ir aizliegts. Kāpēc cilvēki turpina pārkāpt noteikumus?
VIDEO 50 gadus vecs "Mercedes-Benz" – kā tikko no rūpnīcas izbraucis
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa